બિટકોઇન પ્રકરણનો માસ્ટર માઇન્ડ અને સીઆઇડી ક્રાઇમને ગોળગોળ ફેરવી રહેલો આરોપી શૈલેષ ભટ્ટ પણ ગુનેગાર હોવાની એક પછી એક વિગતો ખૂલી રહી છે. શૈલેષ ભટ્ટે વર્ષ 2003માં મુંબઇના વેપારી સાથે 1.40 કરોડની ઠગાઇ આચરી હતી અને તે કેસમાં સીઆઇડી ક્રાઇમે આરોપી શૈલેષને 6 ડિસેમ્બર, 2004ના રોજ ઝડપી લીધો હતો અને છ દિવસના રિમાન્ડ લઇ જેલના હવાલે મોકલી આપ્યો હતો. જ્યાંથી હાઇકોર્ટ સુધી આરોપીને જામીન મળ્યા ન હતા. જો કે, દોઢ વર્ષના જેલવાસ બાદ આરોપી શૈલેષ કાયદાકીય છટકબારીનો ઉપયોગ કરી જામીન પર છુટ્યો હતો.